open-index/open-wikipedia-markdown huggingface dataset:
Kvark

**Kvarkovi** su subatomske čestice i jedna od dviju temeljnih građevnih struktura materije u Standardnom modelu. (Drugu temeljnu strukturu čine leptoni.) Kvarkove djelimo na tri porodice, s po dva kvarka u svakoj. Kvarkovi (i antikvarkovi) su jedine čestice koje interagiraju preko sve četiri fundamentalne sile u svemiru. Imaju spin 1/2, što znači da su fermioni, tj. podliježu Fermi-Diracovoj statistici. Objekti koji su sastavljeni od kvarkova nazivaju se hadroni, a poznati primjer hardona su proton i neutron. Nukleoni su sastavljeni od 3 kvarka, dok npr. pion, K mezon ili B mezon čine kvark i antikvark.

## Također pogledajte 
* Lepton
## Reference
## Vanjski linkovi
* Nauka 50: Kvark (RTS Obrazovno-naučni program - Zvanični kanal)

Kategorija:Kvarkovi
Kategorija:Subatomske čestice
Alain Delon

**Alain Fabien Maurice Marcel Delon** (8. novembar 1935 – 18. august 2024) bio je francuski glumac.

Pojavivši se na filmu 1957, ubrzo se dokazao kao jedan od najatraktivnijih i najambicioznijih mladih francuskih glumaca. Prvu zapaženiju ulogu imao je u kriminalističkom filmu *U zenitu Sunca* (), a svjetsku slavu stječe 1960. ulogom u filmu *Rocco i njegova braća*. Nedugo zatim, glumi, ali ne baš uspješno, i u Hollywoodu.

Krajem 1968. u središtu je velikog skandala s ubistvom njegovog tjelohranitelja, kada priznaje veze s podzemljem, ali je ipak bio oslobođen krivice. Afera nije naudila njegovoj karijeri, čak su uloge u kriminalističkim filmovima, u kojima je otad sve češće igrao, imale za publiku pečat vjerodostojnosti i time veću zanimljivost.

## Reference 
## Vanjski linkovi 
* 
* http://www.alaindelon.ch/ 

Kategorija:Rođeni 1935.
Kategorija:Umrli 2024.
Kategorija:Biografije, Pariz
Kategorija:Francuski glumci
Asmir Avdukić

**Asmir Avdukić** (rođen 13. maja 1981) jest bivši bosanskohercegovački fudbaler i reprezentativac Bosne i Hercegovine. Trenutno radi kao trener Reprezentacije BiH U-17

## Klupska karijera
Avdukić je svoju profesionalnu fudbalsku karijeru započeo u omladinskom pogonu NK Čelika iz Zenice. Za seniorski tim Čelika branio je četiri godine, te ubilježio oko 108 nastupa. U februaru 2006, Avdukić napušta Čelik i prelazi u hrvatski klub Kamen Ingrad. Samo par mjeseci kasnije, Avdukić raskida ugovor sa iranskim klubom i ponovo se vraća u Borac. Na ljeto 2015, Avdukić seli u ekipu Radnika iz Bijeljine, gdje ostaje do jula 2016. godine, kada se po treći put u svojoj karijeri vraća u Borac iz Banja Luke iako je klub ispao iz Premijer lige Bosne i Hercegovine.

## Reprezentacija 
Prije reprezentacije BiH igrao je za bosanskohercegovačku U-19 i U-21 selekciju. Za A selekciju debitovao je 28. aprila 2004. protiv reprezentacije Finske. Nakon te utakmice nije dobijao poziv sve do 17. novembra 2010. kada ga je na spisak za prijateljsku utakmicu poritv Slovačke uvrstio tadašnji selektor Safet Sušić.

U junu 2014, Avdukić je uvršten na spisak igrača BIH za Svjetsko prvenstvo u Brazilu. BIH je ukupno odigrala tri utakmice na prvenstvu u sklopu grupne faze takmičenja, ali Avdukić nije dobio šansu za igru.

## Statistika 
### Reprezentacija 
*Ažurirano: 27. august 2016.*

**Nastupi za reprezentaciju**

## Reference 
## Vanjski linkovi 
*
* Profil na Transfermarkt.de

Kategorija:Rođeni 1981.
Kategorija:Živi ljudi
Kategorija:Biografije, Breza
Kategorija:Bosanskohercegovački nogometaši
Kategorija:Nogometaši Čelika
Kategorija:Nogometaši Slobode (Tuzla)
Kategorija:Igrači na Svjetskom prvenstvu u nogometu 2014.
Kategorija:Nogometaši Borca (Banja Luka)
Kategorija:Nogometaši Travnika
Kategorija:Nogometaši Radnika (Bijeljina)
Kategorija:Nogometaši Kamen Ingrada
Kategorija:Nogometaši Rudara (Prijedor)
Kategorija:Nogometaši Persepolisa
Kategorija:Nogometni golmani
Kategorija:Bosanskohercegovački nogometni treneri
Kategorija:Bosanskohercegovački sportisti 21. vijeka
Spisak staza Formule 1

Ovo je spisak staza na kojima su se vozile utrke (Velike nagrade) Formule 1 od 1950. do 2005.

Kategorija:Formula 1
Kuća slavnih Formule 1

[thumb|right|210px|[Michael Schumacher (sedmerostruki Svjetski prvak)]]
**Kuća slavnih** je pojam koji označava "mjesto" u kojem su upisani najbolje osobe i/ili ekipa nekog sporta.

## Historija 
**U Svjetskom prvenstvu Formule 1** nagrađuju se od strane FIA-e najbolji vozači u sezoni (Svjetsko prvenstvo vozača) i konstruktori (Svjetsko prvenstvo konstruktora), a najboljim se smatraju oni koji su u sezoni osvojili najviše bodova. Svjetsko prvenstvo vozača započelo je od prve sezone Formule 1 1950, a Svjetsko prvenstvo konstruktora od sezone 1958.

Prije 1991. vozačima se nisu sabirali svi bodovi osvojeni u sezoni, prvih sezona sabirali su se bodovi samo 4 od 7 utrka, a u vrijeme kad je bilo 16 utrka u sezoni sabirali su se bodovi samo njih 11. Sada se sabiraju svi bodovi osvojeni u jednoj sezoni.

Sistem bodovanja varirao je tokom godina. U početku se bodovalo prvih pet vozača po sistemu 8-6-4-3-2, i jedan bod vozaču koji je odvozio najbrži krug. Od 1960. bodovalo se prvih šest vozača po sistemu 9-6-4-3-2-1. bodovalo se prvih šest vozača po sistemu 9-6-4-3-2-1. Od 1991. bodovalo se prvih osam vozača po sistemu 10-8-6-5-4-3-2-1. Ovu sistem bodovanja se pokazao vrlo dobar jer svaki osvojeni bod ima svoju ulogu u ukupnoj sumi bodova na kraju sezone. Od 2010. pobjednik je dobijao 25 bodova, a trenutno važeći sistem je da se boduje prvih deset vozača 25-18-15-12-10-8-6-4-2-1.

Prvi svjetski prvak u Svjetskom prvenstvu vozača Formule 1 je bio talijan Nino Farina, prvi konstruktor koji je osvojio titulu Svjetskog prvaka konstruktora bio je Vanwall. Prvi vozač koji je osvojio višestruki naslov svjetskog prvaka bio je Alberto Ascari 1952. i 1953. Njemčki vozač Michael Schumacher osvojio je najviše titula Svjetskog prvaka vozača (7) a Ferrari najviše titula Svjetskog prvaka konstruktora (15).

## Prvaci po godinama 
[thumb|right|220px|[Michael Schumacher u Ferrariju (četrnaesterostruki Svjetski prvak)]]
[thumb|right|220px|[Juan Manuel Fangio ]]
[thumb|right|220px|[Lewis Hamilton ]]
[thumb|right|220px|[Alain Prost ]]
[thumb|right|220px|[Sebastian Vettel ]]
[thumb|right|220px|[Ayrton Senna ]]
[thumb|right|220px|[Niki Lauda ]]

## Po broju osvojenih naslova Svjetskog prvaka 
[thumb|right|220px|[Lewis Hamilton ]]
[thumb|right|220px|[Sebastian Vettel ]]
[thumb|right|220px|[Kimi Räikkönen ]]

### Vozači 
***Podebljani** vozači su i dalje aktivni u takmičenju Formule 1.*

### Konstruktori 
[thumb|right|220px|[Mercedes F1 W07 Hybrid ]]
[thumb|right|220px|[Ferrari F2004 ]]
[thumb|right|220px|[Williams FW14B ]]
[thumb|right|220px|[McLaren MP4/4 ]]
[thumb|right|220px|[Red Bull RB7 ]]
***Podebljani** konstruktori su i dalje aktivni u takmičenju Formule 1.*

## Po proizvođaču šasije 
Proizvođači prikazani **podebljanim slovima** su sudjelovali na Svjetskom prvenstvu 2025. godine.

## Također pogledajte 
* Spisak vozača u Formuli 1

Kategorija:Formula 1
Spisak konstruktora u Formuli 1

Ovo je spisak konstruktora koji su se takmičili u Formuli 1 od početka Svjetskog prvenstva Formule 1 1950. do 2019. godine.

## Konstruktori u Formuli 1 
*Alex von Falkenhausen Motorenbau (AFM)
*Automobiles Gonfaronnaises Sportives (AGS)
*Alfa Romeo
*Alta
*Amon
*Andrea Moda
*Apollon
*Arrows
*Arzani-Volpini
*Aston Butterworth
*Aston Martin
*Automobili Turismo e Sport (ATS)
*ATS (Auto Technisches Spezialzubehör)
*British American Racing (BAR)
*Behra-Porsche
*Bellasi
*Benetton
*BMW Sauber
*Boro
*Brabham
*Brawn GP
*British Racing Motors (BRM)
*British Racing Partnership (BRP)
*Bugatti
*Caterham
*Cisitalia
*Coloni
*Connaught
*Connew
*Cooper
*Dallara
*Derrington-Francis
*Peter de Klerk
*De Tomaso
*Eagle
*Eifelland
*Emeryson
*Eisenacher Motorenwerk (EMW)
*Ecurie Nationale Belge (ENB)
*Ensign
*English Racing Automobiles (ERA)
*EuroBrun
*Ferguson Research Ltd.
*FIRST
*Fittipaldi Automotive (Copersucar)
*Fondmetal
*Footwork
*Force India
*Forti
*Frazer Nash
*Fry
*Gilby
*Gordini
*Paul Greifzu
*Haas
*Haas/Lola
*Hesketh
*Hill
*Hersham and Walton Motors (HWM)
*HRT
*Honda
*Jaguar
*JBW
*Jordan Grand Prix
*Kauhsen
*Klenk
*Kojima
*Kurtis Kraft
*Lancia
*Larrousse
*LDS
*LEC
*Leyton House
*Life
*Ligier
*Lola Cars
*Lotus (Team Lotus) (1954–1994.)
*Lotus (Lotus Racing) (2010–2011.)
*Lotus (Lotus F1 Team) (2012–2015.)
*Lyncar
*Maki
*Manor (MRT)
*March
*Martini
*Marussia
*Maserati
*MasterCard Lola
*Matra
*MBM
*McGuire
*McLaren
*Mercedes
*Merzario
*Midland
*Minardi
*Modena
*Onyx
*O.S.C.A.
*Osella
*Pacific
*Vel's Parnelli Jones Racing
*Penske
*Porsche
*Prost
*Racing Point
*RAM
*RE
*Rebaque
*Red Bull Racing
*Renault F1
*Reynard Motorsport
*Rial (Racing Team)
*Sauber
*Scarab
*Scirocco-Powell
*Scuderia Ferrari
*Scuderia Milano
*Scuderia Toro Rosso (STR)
*Shadow Racing Cars
*Shannon
*Simtek
*Spirit
*Spyker
*Stebro
*Stewart
*Super Aguri
*Surtees
*Talbot
*Talbot-Lago
*Tec-Mec
*Tecno
*Theodore
*Token
*Toleman
*Toyota
*Trojan
*Tyrrell
*Vanwall
*Veritas
*Virgin
*Wolf
*Williams (FWRC)
*Williams
*Zakspeed

Kategorija:Formula 1
Kategorija:Spiskovi
Talas

mini|Površinski talasi na vodi
**Talas** ili **val** jest prenošenje energije duž ose osciliranja tako što tačke na toj osi počinju oscilirati i izlaziti iz svog ravnotežnog položaja (prenoseći susjednim tačkama, na toj osi, energiju da započnu osciliranje).

Tipovi talasa:
***Mehanički talasi**
***Elektromagnetni ili longitudinalni**

Talasi mogu biti i:
***Progresivni** – talas se kreće u određenom smjeru i pritom se energija prenosi sa čestice na česticu
***Stojni** – neke čestice osciliraju, a neke stalno miruju; energija se ne širi prostorom

## Vanjski linkovi 
* http://resonanceswavesandfields.blogspot.ba/2007/08/true-waves.html Interaktvina vizuelna prezentacija talasa na engleskom jeziku

Kategorija:Talasi
Patrijarh (kršćanstvo)

**Patrijarh** ("otac-vođa"; vidi starogrčko značenje riječi patrijarh) je riječ koja se upotrebljava uglavnom za **duhovnog vođu** kršćanske crkve: uglavnom episkopa, u pravoslavnoj crkvi, odnosno biskupa, u katoličkoj crkvi (biskup je latinizirana izvedenica od grčke riječi *episkop*, doslovno "nadglednik"). Budući da je *episkop* - *biskup* u stvari "nadglednik" ili "superintendant,"  on je duhovni vođa crkve. Vođe prvih pet ranih crkava (Rim, Konstantinopolj, Aleksandrija, Antiohija i Jerusalim) su svi bili patrijarsi i episkopi-biskupi.

U Rimokatoličkoj crkvi, patrijarh je jedan od dvanaestorice visokih biskupa:
* Papa, čiji je zvanični naslov Biskup Rima.
* Sedam "istočnih patrijarha."
* Biskupi Lisabona, Venecije, Jerusalima i Istočne Indije.

## Reference 
## Također pogledajte 
* Patrijarhat
* Patrijarhat (kršćanstvo)

Kategorija:Titule
Kategorija:Kršćanstvo
Friedrich Dürrenmatt

**Friedrich Dürrenmatt** bio je švicarski pisac.

Osim Maxa Frischa, jedan je od najznačajnijih švicarskih dramatičara 20. vijeka. Slavu je stekao sarkastično-grotesknom komedijom *Posjeta stare dame* (*Der Besuch der alten Dame*, 1956), a isto tako i u komedije svrstanim djelom *Fizičari* (*Die Physiker*, 1962).

## Bibliografija 
## Nagrade 
* Austrijska državna nagrada za evropsku književnost (1983)

## Reference 
## Vanjski linkovi 
Kategorija:Švicarski pisci
Kategorija:Dobitnici Austrijske državne nagrade za evropsku književnost
Kategorija:Rođeni 1921.
Kategorija:Umrli 1990.
Kategorija:Biografije, Konolfingen
James Naismith

mini|James Naismith
**James Naismith** (6. novembar 1861, Almonte, Kanada - 28. novembar 1939, Lawrence, Kansas), kanadsko-američki izumitelj košarke.

**Naismith** je bio fizički vaspitač, ljekar, kršćanski kapelan, sportski trener i inovator. Izumio je igru košarke u 30. godini 1891. godine. Napisao je originalnu knjigu pravila o košarci i osnovao program košarke Univerziteta u Kansasu . Naismith je živio da vidi košarku usvojenu kao olimpijski pokazni sport 1904. godine i kao službeni događaj na Ljetnim olimpijskim igrama 1936. u Berlinu, kao i rađanju Nacionalnog pozivnog turnira (1938) i NCAA turnira (1939).

Godine 1892. upoznao se s Williamom G. Morganom, tada još studentom na Springfield Collegeu, koji će 3 godine kasnije, pod utjecajem Naismitha i košarke, izumiti odbojku.

## Reference 
Kategorija:Rođeni 1861.
Kategorija:Umrli 1939.
Kategorija:Košarka
Kategorija:Kuća slavnih košarke
Mlječanica (čvor)

* Mlječanica (rijeka) - pritoka Une.
* Mlječanica (banja) - lječilište kod Kozarske Dubice.
* Mlječanica (Kozarska Dubica), naselje u općini Kozarska Dubica.
Džemal Berberović

**Džemal Berberović** (rođen 5. novembra 1981) jest bosanskohercegovački bivši nogometaš koji je igrao na poziciji desnog beka.

Džemal Berberović je počeo svoju karijeru u FK Sarajevo. Sa 22 godine, prelazi u njemački klub Bayer Leverkusen, međutim nije odigrao niti jednu službenu utakmicu za taj klub. U januaru 2005, vratio se na šest mjeseci u Bosnu i Hercegovinu. Berberović je bio kapiten FK Sarajeva prije nego je prešao u Litex Lovech u junu 2005. U Litexu je proveo 4 godine. Na početku 2009. prelazi u turski Denizlispor.

Džemal Berberović je bio standardni reprezentativac reprezentacije Bosne i Hercegovine za koju je odigrao 33 utakmice.

## Reference
Kategorija:Rođeni 1981.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometaši
Kategorija:Nogometaši Sarajeva
Kategorija:Nogometaši VfL Osnabrücka
Kategorija:Bosanskohercegovački sportisti 21. vijeka
Kategorija:Sportisti iz Sarajeva
Kategorija:Nogometaši Bayer 04 Leverkusena
Mirsad Bešlija

**Mirsad Bešlija**, rođen 6. jula 1979. u Živinicama, jest bivši bosanskohercegovački nogometaš. Odigrao je 29 utakmica u dresu reprezentacije Bosne i Hercegovine. Igrao na poziciji desnog krila.

## Karijera 
Svoju profesionalnu karijeru Mirsad Bešlija je počeo u NK Bosna iz Visokog. Nakon jedne sezone dolazi na posudbu u Željezničar gdje je zajedno sa Dželaludinom Muharemovićem, Bulendom Bišćevićem, Samirom Muratovićem i ostalim igračima stvorio jedan od najboljih timova u historiji Premijer lige BiH. Sa Željezničarom ubjedljivo osvaja šampionsku titulu i kup BiH u sezoni 2000/2001.

Nakon izuzetno uspješne sezone dolazi na metu mnogih evropskih klubova, a najuporniji je bio belgijski prvoligaš Racing Genk. U Belgiji provodi pet godina postavši jedna od okosnica tima. U 116 utakmica koje je odigrao za Genk dao je 16 golova i bezbroj puta asistirao svojim suigračima.

U sezoni 2005/06. u zimskom prelaznom roku Bešlija je nakon dugih pregovora prešao iz Genka u aktuelne viceprvake Škotske Premier lige, Heart of Midlothian FC. Hearts su za njega platili rekordnu odštetu od 850 000 funti (~ 2.55 miliona KM). Trenutno ima manjih problema sa povredama i trenerom Hertsa Ivanauskasom. Nakon što je za šest mjeseci u Heartsu odigrao samo 5 utakmica najavio je mogućnost odlaska iz kluba ukoliko ne dobije veću priliku da igra u prvom timu.

Od sezone 2008/09. Mirsad Bešlija je član sarajevskog **Željezničara**.

### Reprezentativna karijera 
Za reprezentaciju Bosne i Hercegovine Bešlija odigrao je 29 utakmica i bio nezamjenjiv na desnoj strani bh. selekcije.

## Klubovi 
* NK Bosna Visoko
* FK Željezničar Sarajevo
* K.R.C. Genk
* Heart of Midlothian FC
* Sint-Truiden

## Sezona 2005/06 
* Škotska Premier liga, 3 utakmice
* Kup UEFA, 2 utakmice
* Jupiler League, 14 utakmica, 2 gola

## Reference 
Kategorija:Rođeni 1979.
Kategorija:Biografije, Živinice
Kategorija:Bosanskohercegovački nogometaši
Kategorija:Živi ljudi
Kategorija:Bosanskohercegovački sportisti 21. vijeka
Kategorija:Nogometaši Željezničara
Kategorija:Nogometaši Genka
Luminozitet

U astrofizici, **luminozitet** je količina energije koju izrači tijelo u jedinici vremena.

Oznaka i jedinice: L u jedinicama W

## Kako izračunati luminozitet zvijezde 
Neka zvijezda dijametra R ima površinsku temperaturu T. Tada je njen luminozitet:

L=4\pi \sigma R^2 T^4

gdje je:

* \sigma Stefan-Boltzmannova konstanta, 5.670 400(40) × 10−8 J s−1 m−2 K−4.

## Reference 
## Vanjski linkovi 
* Luminosity calculator 
* Ned Wright's cosmology calculator
* 

Kategorija:Termodinamika
Kategorija:Fizikalne veličine
Kenwa Mabuni

mini|200px| Kenwa Mabuni
**Kenwa Mabuni** (1889-1952) je bio učenik Itosua i Higaonna. Napravio je sintezu oba karate stila (shorin-ryu i shorei-ryu), i na ime ovog novog stila dodao je inicijale od oba majstora i nazvao ga Shito-Ryu. Podučavao je u ovoj vještini na Okinavi ali je imao i mnogobrojne posjete Japanu. Godine 1929. nastanio se u Osaki da bi podučavao karate. Shito-Ryu stil je danas jedan od četiri najveća stila u Japanu.

## Reference 
## Vanjski linkovi 
Shito-Ryu International Karate Do Kai

Kategorija:Shito-Ryu
Mabuni, Kenwa
Kategorija:Japanski karatisti
Shito-Ryu

, osnivač Shitō-ryū Karatea.]]
**Shitō-ryū** 糸東流 je forma karatea koju je osnovao 1934 Kenwa Mabuni 摩文仁 賢和.

## Shito Ryu Karate 
Godine 1889 rodio se čovjek s imenom **Kenwa Mabuni** na Okinavi (Okinawa), a pošto je bio mali i slab kao dijete počeo je da trenira kod (u tom vremenu) poznatog karate majstora **Anko ltosu**-a koji je bio majstor Shuri-Te (首里手) karatea. Mabuni je bio 17-ta generacija jedne poznate samurajske familije na Okinavi i bio je vrlo ponosan na svoje porijeklo. 
Trenirao je veoma naporno i uporno i bio je sve više i više zainteresovan za karate vještinu. Jedan od njegovih kolega koji se zvao **Chojun Miyagi** je trenirao kod jednog drugog poznatog majstora koji se zvao **Kanryo Higashionna** u Naha-Te (那覇手) školi. Pošto ga je kolega upoznao sa svojim majstorom Higaonnom, ovaj je počeo da ga podučava svome stilu. Nakon mnogih godina teškog i napornog treninga Mabuni je postao priznat i u Shuri-te i u Naha-te karate stilu, nešto što se u tom vremenu nikad prije nije desilo. 
Tehnički se Shuri-Te može opisati kao stil sa dugim, pravim i brzim tehnikama dok se Naha-Te može opisati kao stil baziran na snažnim i kružnim tehnikama. Mabuni je kombinovao ova dva stila i napravio svoj stil koji je nazvao Shito-Ryu (Šito-rju). Na Okinavi je podučavao između ostalih i lokalnu policiju. Godine 1929 Mabuni je odselio (kao drugi karate majstor u historiji) u Japan i nastanio se u Osaki gdje je podučavao na različitim univerzitetima i čak i kod policije. Shito-Ryu je najveći stil u i oko Osake čak i danas. Mabuni je umro 1952 ali njegov Shito-Ryu karate živi i dalje i danas je jedan od četiri najveća stila u Japanu. 

## Kate 
* Shihosanshiki
* Pinan Nidan
* Roppe Hijiate
* Pinan Shodan
* Sanshin
* Pinan Sandan
* Tensho
* Pinan Yondan
* Naihanshin Shodan
* Pinan Godan
* Gekisai Ichi
* Gekisai Ni
* Juroku
* Saifa
* Bassai Dai
* Seienchin
* Matsukaze

## Vanjski linkovi 
* Shito-Ryu International Karate Do Kai   
* Lista Shito-Ryu Karate kata sa videoima
* Canadian & International Shito-Ryu Karate Resource Centre

## Bibliografija 
Bernard Floirat, *Karaté-do Shito Ryu - une bibliographie*, Paris, 2017 (62 p.).

Kategorija:Shito-Ryu
Jasmin Burić

**Jasmin Burić** (rođen 18. februara 1987)  je bosanskohercegovački nogometaš i reprezentativac. Trenutno nastupa za poljski klub Zagłębie Lubin na poziciji golmana. Sve do oktobra 2009, Burić nije dobivao priliku za igru, ali nakon loših izdanja prvog golmana Lecha ukazuje se šansa za debi Burića u prvoj ligi Poljske. Debitovao je za Lech u oktobru 2009. na utakmici protiv ekipe Arka Gdynia. Ubrzo postaje prvi golman kluba, ali mu većinu sezona obilježavaju veće povrede zbog kojih izbiva sa terena i po nekoliko mjeseci. U januaru 2016, Burić produžuje svoj ugovor sa Lechom sve do juna 2019.

## Reprezentacija 
Dobre igre u Čelikovim kadetima i juniorima dovele su ga do U-17 i U-19 reprezentacije Bosne i Hercegovine gdje je bio standardan golman. Igranjem za prvi tim, probio se do U-21 reprezentacije Bosne i Hercegovine gdje je također prvi izbor tadašnjeg selektora Nikole Nikića.

Protiv reprezentacije Azerbejdžana u oktobru 2008. je po prvi puta branio kako prvi golman za seniorsku reprezentaciju Bosne i Hercegovine. Na svoj drugi nastup za seniorsku reprezentaciju BIH morao je čekati sve do kraja marta 2016, kada je branio posljednjih 28 minuta utakmice protiv selekcije Švicarske u meču koji je BIH dobila rezultatom 2-0.

## Statistika 
### Klubovi 
*Ažurirano: 20. august 2016.*

### Reprezentacija 
*Ažurirano: 20. august 2016.*

**Nastupi za reprezentaciju**

## Trofeji 
* **Ekstraklasa**
** **Prvaci (2)**: 2009/10., 2014/15.
* **Poljski superkup**
** **Prvaci (2)**: 2015, 2016.

## Reference 
## Vanjski linkovi 
* Jasmin Burić na 90minut.pl 
* 
* 
* Jasmin Burić na transfermarkt.com 

Kategorija:Rođeni 1987.
Kategorija:Bosanskohercegovački nogometaši
Kategorija:Nogometaši Čelika
Kategorija:Nogometaši Lech Poznańa
Kategorija:Živi ljudi
Kategorija:Bosanskohercegovački sportisti 21. vijeka
Kategorija:Biografije, Zenica
Kategorija:Nogometni golmani
Protekcionizam

**Protekcionizam** je politika zaštite proizvodnje od strane konkurencije putem carina i kvota. Ekonomisti protekcionizam ne smatraju razboritom ekonomskom politikom jer prema njima teorija komparativnih prednosti omogućava povećanje probitka svim partnerima u razmjeni, što protekcionizam često ograničava.

Začetnici politike protekcionizma su F. List i A. Hamilton.

Posljedice protekcionizma:
*porast domaćih cijena iznad onih na svjetskom tržištu
*povećanje domaće proizvodnje
*smanjenje domaće potražnje
*smanjenje uvoza i probitka
*porast prihoda države (u slučaju carina)

Carine i kvote su instrumenti protekcionizma s nejednakim efektom jer carine donose prihode državi, a kvote prihode uvoznicima.

Carine su porez razrezan na uvoz. Mogu biti prohibitivne i neprohibitivne. Kvote su količinska ograničenja na uvezenu robu.

## Također pogledajte 
* Svjetska trgovačka organizacija

Kategorija:Ekonomija
Kategorija:Protekcionizam
Spisak Velikih nagrada Formule 1

Kompletan spisak velikih nagrada u Svjetskom prvenstvu Formule 1 koje je započelo 1950. godine zaključno sa 2018.

## Aktivne i prošle utrke po državama 
***Podebljanih** 21. trka dio su sezone 2019.*

### Napomene 
## Utrke po sezonama 
### 1950–1959. 
### 1960–1969. 
### 1970–1979. 
### 1980–1989. 
### 1990–1999. 
### 2000–2009. 
### 2010–2019. 
## Vanjski linkovi 
Kategorija:Formula 1
Poplava

[mini|180p|desno|Poplava u [Alicanteu, Španija 1997. godine]]
**Poplava** je stanje vode, kod kojeg je vodostaj rijeke ili drugih voda znatno iznad normale. Sistemi za odbranu od poplava čine odbrambeni nasipi.

Prema uzrocima nastanka, poplave se mogu podijeliti na:
# poplave nastale zbog jakih padavina
# poplave nastale zbog nagomilavanja leda u rijekama
# poplave nastale zbog klizanja zemljišta ili potresa,
# poplave nastale zbog rušenja brane ili ratnih razaranja.

S obzirom na vrijeme formiranja vodenog talasa poplave se mogu razvrstati na:
# mirne poplave - poplave na velikim rijekama kod kojih je potrebno deset i više sati za formiranje velikog vodenog talasa
# bujične poplave - poplave na brdskim vodotocima kod kojih se formira veliki vodeni talas za manje od deset sati,
# akcidentne poplave - poplave kod kojih se trenutno formira veliki vodeni talas rušenjem vodoprivrednih ili hidroenergetskih objekata

## Mogućnosti zaštite 
### Tehničke mjere 
* Redovna kontrola vodostaja i oznaka narizičnijih područja s automatskim alarmiranjem kriznog centra.
* Stvaranje meandrirajućeg (krivudavog) toka rijeke ili vještačkih kanala.
* Vještački kanali koji preuzimaju višak padavina.
* Zečji nasipi, vreće napunjene pijeskom 
* Vještačke brane kod hidrocentrala
* U Austriji, Njemačkoj i nekim drugim zemljama postoje tzv. mobilne barijere:
** Metalne brane učvrste se pomoću eksera ili šarafa na kamenu ili betonsku podlogu
** Gumeno crijevo, prečnika oko 1 metar, koje se napuni vodom. Sopstvenom težinom zadržava vodu.
* Kuće i drugi stambeni objekti u prizemlju kao i u podrumu obložiti bitumenom koji zadržava vodu, s tim da su vrata i prozori također zaštićeni od prodiranja vode

### Organizacija i zakonodavstvo 
* Blagovremeno evakuisanje stanovništva
* Redovno obučavanje stanovništva 
* Zabrana izgradnje kuća u opasnim područjima

## Također pogledajte 
* Brze poplave u Turskoj 2009.
## Reference 
Kategorija:Nesreće
Kategorija:Prirodne katastrofe
Lavina

[mini|250px|Lavina na [Himalajima]]
**Lavina** je naziv za rušenje velikih masa snijega niz strme planinske padine, najčešće zimi i u rano proljeće. Lavina nastaje kad masa snijega nenadano klizne niz padinu. Svaka padina, nagiba većeg od 15°. predstavlja potencijalnu mogućnost za nastanak lavine.

Uzroci nastanka lavine su mnogobrojni: ovise o vrsti snijega, nagibu padine, obliku i vrsti zemljišta, položaju snježnih slojeva i dnevnim vremenskim prilikama. Najčešće lavinu prouzrokuju sami ljudi, rjeđe životinje ili intenzivniji zvukovi.

## Upravljanje rizikom od lavina 
Lavina često izaziva velike štete i ljudske žrtve, iako su one, s obzirom na relativno slabu naseljenost planinskih područja, svojim razmjerima obično ograničene u usporedbi s drugim katastrofama.

Upravljanje rizikom od lavina oblikovalo je i identitet alpskog stanovništva, jer se svake zime suočava sa prijetnjom koju lavine predstavljaju za stanovnike, turiste, sredstva komunikacije i drugu vitalnu infrastrukturu. Budući da su Alpi gusto naseljeni, fenomen lavina je glavna briga i kolektivna odgovornost zajednica. Vijekovima su stanovnici razvijali lokalno empirijsko znanje, strategije upravljanja i izbjegavanja rizika, kao i praktična rješenja kako bi se zaštitili od opasnosti od lavina.

Odbrana naseljenih područja od lavina može biti aktivna i pasivna.
 
* Aktivna se obrana sastoji u tome da se lavina izazove umjetno, bacanjem dinamita na kritična mjesta početka lavine. Drugi način je korištenje projektila s eksplozivom koji eksplodira u nižim slojevima snijega. U aktivnu obranu spada i promatranje opasne zone radi obavještavanja o opasnosti.
* Pasivna zaštita sastoji se u postavljanju zidova u opasnim zonama koji će skrenuti tok lavine ili će zadržati snježni pokrivač da se ne pokrene.

U tradicionalna znanja danas su nadopunjena modernim mjernim instrumentima i mapiranjem rizika. Ovaj element je ukorijenjen u svakodnevnu kulturu dotičnih zajednica i naglašava važnost solidarnosti u kriznim situacijama. Procjena rizika od lavina zahtijeva dobro poznavanje prirode, posebno terena, snijega, vremenskih uslova i prošlih lavina. Postoje i brojne obuke, uz pristup širokom spektru izvora informacija kao što su lavinski bilteni, mediji, kontrolne liste, web stranice, mediji, priručnici i izložbe.
### Nematerijalna kulturna baština 
Upravljanje rizikom od lavina je na UNESCO-voj Reprezentativnoj listi nematerijalnog kulturnog naslijeđa čovječanstva kao zajednički element u Austriji i Švicarskoj.
## Reference 
## Vanjski linkovi 
* The Avalanche Education Project
* Surviving an Avalanche - A guide for children and youth 
* Avalanche Awareness 
* Avalanche Defense Photographs
* Canadian Avalanche Association
* CBC Digital Archives – Avalanche!
* Colorado informacioni centar o lavinama
* Centar za proučavanje snijega i lavina
* Directory of European avalanche services
* Swiss Federal Institute for Snow and Avalanche Research
* sportscotland Avalanche Information Service

Kategorija:Prirodne katastrofe
Kategorija:Planinarstvo
Kategorija:Nematerijalna kulturna baština u Austriji
Kategorija:Nematerijalna kulturna baština u Švicarskoj
Ozonska rupa

[mini|desno|250px|Ozonska rupa iznad [Antarktika 2006.]]
**Ozonska rupa** je geografski ograničena pojava smanjivanja ozonskog sloja u atmosferi. Prvi puta su otkrivene u 1970-tim, i to u južnoj hemisferi. Ozonski sloj je dio stratosfere na visini od 12 – 50&nbsp;km. Uzroci pojave ozonskih rupa su sporne. Neki naučnici tvrde da su to prirodne pojave, dok drugi tvrde da je čovjek uzrok toga.

U skladu sa mišljenjem da čovjek izaziva nastanak ozonskih rupa, navodi se da one nastaju i zbog čovjekova utjecaja na okolinu i korištenja stakleničkih plinova u industriji (ti plinovi doprinose uništavanju zemljinog ozonskog omotača i zbog toga na površinu pristiže veća koncentracija pogubnih ultraljubičastih zraka sa Sunca). Iako su gotovo sve države, članice Ujedinjenih nacija tokom 1990-tih smanjile ili potpuno obustavile upotrebu stakleničkih plinova, zbog "zakašnjelog" efekta djelovanja još najmanje nekoliko desetljeća će biti prisutan fenomen pojave ozonkih rupa. Pretpostavlja se da će čovjekov utjecaj na ozonske rupe ispuštanjem stakleničkih plinova nestati negdje oko 2050. godine. Ozon se oštećuje djelovanjem plina freona.

## Reference 
Kategorija:Ekologija
Južna hemisfera

thumb|desno|Južna hemisfera
thumb|desno|Plakat s legendom "Ushuaia, kraj svijeta". Ushuaia u Argentini je najjužniji grad na svijetu
**Južna hemisfera** ili **južna polutka** je onaj dio Zemljine kugle koji se nalazi južno od ekvatora. Nasuprot nje nalazi se sjeverna hemisfera
Astronomsko ljeto ovdje traje od decembra do februara, a zima od juna do augusta, dakle, suprotno od sjeverne hemisfere.

Na južnoj polutki nalaze se dijelovi ili u potpunosti neki od kontinenata: Antarktik i Australija u potpunosti dok se na ovoj hemisferi nalazi i oko 90% Južne Amerike, oko trećina Afrike i nekoliko većih ostrva koja geografski pripadaju Aziji. Osim toga, i 4 okeana svojim pojedinim dijelom se nalaze na južnoj polutki: Indijski, Atlantski, Južni i Tihi okean kao i većina Pacifičkih ostrva.

Oko 80,9% površine južne hemisfere nalazi se pod vodom u odnosu na sjevernu hemisferu gdje je procenat vodene površine oko 60,7% zbog čega se južna hemisfera često naziva i vodenom hemisferom. 
Na ovoj hemisferi se nalazi 32,7% kopnene površine planete Zemlje.

Osim toga, Sunce se na južnoj polutki kreće s istoka na zapad preko sjevera, a ne preko juga kao na sjevernoj.

Zahvaljujući nagibu rotacije Zemlje u odnosu na Sunce i ekliptici, ljeto na južnoj hemisferi traje od decembra do marta, a zima je od juna do septembra. 22. ili 23. septembra je jesenja ravnodnevnica (ekvinocij), a 20. ili 21. marta i proljetna ravnodnevnica. Južni pol se nalazi u centru južne hemisfere.

## Demografija 
Oko 800 miliona stanovnika živi na južnoj hemisferi što predstavlja samo 10 do 12% ukupne populacije Zemlje koja je procjenjena na oko 7,3 milijarde stanovnika. Od ovog broja stanovnika 141 miliona živi na ostrvu Javi, najnaseljenijem ostrvu na svijetu, dok oko 200 miliona stanovnika živi u Brazilu, najvećoj državi na južnoj hemisferi. Najmnogoljudnija nacija ove hemisfere je Indonezija sa 261 miliona stanovnika (oko 30 miliona Indonežana živi sjeverno od Ekvatora, na sjevernim dijelovima ostrva Sumatra, Borneo i Sulawesi). Najčešće korišteni jezik je portugalski, nakon kojeg slijedi španski i javanski.

## Također pogledajte 
* Istočna hemisfera
* Južni pol
* Sjeverna hemisfera
* Sjeverni pol
* Zapadna hemisfera

## Vanjski linkovi 
* Map of The Worlds Hemispheres 

## Reference 
*
Kategorija:Zemljine hemisfere
Sjeverna hemisfera

mini|desno|300p|Sjeverna hemisfera

**Sjevernom hemisferom** ili **sjevernom polutkom** naziva se onaj dio zemljine kugle koji se nalazi sjeverno od ekvatora (riječ hemisphere doslovno znači "polovina lopte").

Astronomsko ljeto ovdje traje od juna do augusta, a zima od decembra do februara.

Oko 60,7% ukupne površine hemisfere otpada na vodene površine, poređenja radi na južnoj polutki taj iznos je 80,9%. Osim toga, na sjevernoj hemisferi se nalaze dvije trećine zemljinog kopna (67,3%) što je duplo više u odnosu na južnu hemisferu pa se zbog toga ova hemisfera naziva još i kopnena hemisfera.

## Demografija 
Sjeverna hemisfera je gusto naseljena i dom je za oko 6,57 milijardi ljudi što predstavlja oko 90% ukupne svjetske populacije.

## Kontinenti Sjeverne hemisfere 
* Azija (osim Indonezije koja je pretežno na Južnoj hemisferi)
* Evropa
* Sjeverna Amerika i Srednja Amerika
* Manji dio Južne Amerike, sjeverno od rijeke Amazon
* Oko  Afrike, sjeverno od rijeke Kongo

## Afričke zemlje koje su na Sjevernoj hemisferi 
### U potpunosti 
* Alžir 
* Benin
* Burkina Faso
* Kamerun
* Zelenortska Republika 
* Centralna Afrička Republika 
* Čad
* Džibuti
* Egipat
* Eritreja 
* Etiopija 
* Gambija 
* Gana
* Gvineja-Bisau 
* Obala Slonovače
* Liberija 
* Libija 
* Mali
* Mauritanija 
* Maroko
* Niger 
* Nigerija 
* Senegal
* Sijera Leone 
* Sudan
* Togo
* Tunis
* Zapadna Sahara

### Većim dijelom 
* Ekvatorijalna Gvineja 
* Kenija 
* Sao Tome i Principe 
* Somalija
* Uganda

### Manjim dijelom 
* Demokratska Republika Kongo 
* Gabon 
* Republika Kongo

## Južnoameričke zemlje koje su na Sjevernoj hemisferi 
### U potpunosti 
* Francuska Gvajana
* Gvajana
* Surinam
* Venecuela

### Većim dijelom 
* Kolumbija

### Manjim dijelom 
* Brazil
* Ekvador

## Također pogledajte 
* Istočna hemisfera
* Južni pol
* Južna hemisfera
* Sjeverni pol
* Zapadna hemisfera

## Reference 
## Vanjski linkovi 
* 

Kategorija:Zemljine hemisfere
*
Jusuf Dajić

**Jusuf Dajić (**rođen 21. august 1984), jest bivši  bosanskohercegovački nogometaš koji je igrao na poziciji napadača.

Za vrijeme rata u BiH živio sa porodicom u Njemačkoj, gdje je i počeo trenirati nogomet. Po povratku u BiH nastupa za Zvijezdu iz Gradačca i prolazi sve selekcije tog kluba.

Igrao je za mladu reprezentaciju BiH. Ubilježio je i jedan službeni nastup za A-selekciju BiH u nogometu protiv Azerbejdžana u Zenici.

## Klubovi 
* TSV Asendorf
* NK Zvijezda(Gradačac)
* NK Slavonija(Požega)
* NK Kamen Ingrad(Velika)
* FC Fehervar(Szekesfehervar)
* FC Jeonbuk Hyundai Motors(Jeonju,Jeonbuk,Južna Koreja)
* AFC Tubize(Belgija)
* HNK Šibenik
* FK Sloboda(Tuzla)

## Reference 
Kategorija:Rođeni 1984.
Kategorija:Živi ljudi
Kategorija:Biografije, Doboj
Kategorija:Bosanskohercegovački nogometaši
Kategorija:Bosanskohercegovački sportisti 21. vijeka
Kategorija:Nogometaši Slobode (Tuzla)
Kategorija:Nogometaši HNK Šibenik
Kategorija:Nogometaši IPG Šangaja
Kategorija:Nogometaši Zvijezde Gradačac
Silvio Berlusconi

**Silvio Berlusconi** (29. septembar 1936 – 12. juni 2023) bio je italijanski biznismen, političar i državnik, koji je u tri navrata obavljao funkciju premijera Italije.

Rođen je u porodici srednje klase, a nakon studija prava počeo se baviti građevinom. Postepeno je stvorio Fininvest, medijsku kuću koja će s vremenom obuhvatiti sve najvažnije privatne televizijske i radijske stanice te novine u Italiji. Zahvaljujući tome, a i vezama sa Socijalističkom partijom i njenim vođom Bettinom Craxijem, postao je jedan od najbogatijih i najutjecajnijih ljudi u Italiji. Postao je i vlasnik nogometnog kluba Milan, što mu je donijelo veliku popularnost širom Italije i Evrope.

Početkom 1990-ih kraj hladnog rata i otkriće niza korupcijskih skandala doveli su do sloma dotad vladajućih demokršćana i socijalista, pa se mislilo da ništa neće stajati na putu reformiranim komunistima, koji pola stoljeća nisu bili na vlasti, pa se nisu uprljali u očima italijanskih glasača. Berlusconi je odlučio tome dati alternativu u obliku vlastite stranke po imenu Forza Italia te je formirao desničarsku koaliciju, kojoj se pridružili reformirani neofašisti iz Nacionalne alijanse i padanijski separatisti iz Sjeverne lige. Ta koalicija dobila je izbore 1994. i Berlusconi je prvi put postao premijer.

Koalicija se raspala 1996, a na novim izborima na vlast su došli ljevičari na čelu s Romanom Prodijem. Pet godina kasnije Berlusconi je ponovo dobio izbore kao vođa desnice te postao predsjednik vlade, a njegov drugi premijerski mandat najduži je u historiji Republike Italije.

Berlusconi se izjašnjavao za neoliberalnu ekonomsku politiku, zalagao se za evropsko ujedinjenje, ali i bliske veze s administracijom Georgea W. Busha, koga je podržao u invaziji na Irak. Zbog toga, kao i zbog niza istraga o korupciji te izjava koje opravdavaju i veličaju fašizam, Berlusconi je jedna od najkontroverznijih ličnosti današnje Evrope. Preminuo je u rodnom Milanu 12. juna 2023.

## Reference
## Vanjski linkovi
*

Kategorija:Rođeni 1936.
Kategorija:Umrli 2023.
Kategorija:Biografije, Milano
Kategorija:Italijanski političari
Kategorija:Italijanski biznismeni
Dario Damjanović

**Dario Damjanović** (rođen 23. jula 1981) jest bosanskohercegovački nogometaš, igrač OFK Beograda.

Karijeru je započeo u Bosni i Hercegovini igrajući za FK Borac Bosanski Šamac. Dok je bio tamo pratio ga je zagrebački Dinamo, ali ipak nije ponudio ništa konkretno ne bi li doveo Damjanovića u svoju ekipu. Kasnije ga je primijetio i HNK Hajduk Split, te ga konačno kupio 2004. godine. Isprva se nije baš iskazao, te je bilo i onih kojima je njegovo igranje u prvoj postavi bilo nepotrebno. Tadašnji sportski direktor kluba, Igor Štimac bio ga je tokom zimskog prijelaznog roka sezone 2004./2005. označio kao igrača u "izlogu", tj. slobodnog ukoliko pronađe zainteresirani klub. Međutim, *Damjan* je ostao u Splitu. Naredne sezone, Hajduk je igrao vrlo loše, i to sa Damjanovićem u prvoj postavi. Iako nije igrao loše, izgledalo je kao da nije kvalitet za klupske ambicije, pogotovo jer je izostao sa trećine utakmica zbog žutih kartona.

Iako se očekivao njegov odlazak, novi trener Zoran Vulić to nije dopustio, te ga je s vremenom postavio kao neizostavnog odbrambenog veznog igrača. Te sezone, prije prvenstvene utakmice u Osijeku, predsjednik osiječkog prvoligaša Branimir Glavaš optužio je klub da Damjanović, zajedno sa Munhozom i Kralevskim nema radne dozvole za igranje u Hrvatskoj, te im je prijetio deportacijom. Na kraju su igrači dobili dozvole i ostali da igraju. Do polusezone dobio je konkretne ponude bečkih prvoligaša Rapida i Austrije. Ugovor mu je isticao za 6 mjeseci i iz kluba su javno isticali da, ukoliko ne potpiše novi, neće igrati na proljeće, dok njegova prodaja nije dolazila u obzir. Damjanović je odlučio ostati u klubu i produžio ugovor na još 2,5 godine, uz klauzulu 1 milion eura koju mogući kupac mora isplatiti.

Odigrao je sedamnaest utakmica u dresu bosanskohercegovačke reprezentacije.

## Reference 
Kategorija:Rođeni 1981.
Kategorija:Živi ljudi
Kategorija:Biografije, Gradačac
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Nogometaši Čelika
Kategorija:Nogometaši Hajduka
Kategorija:Nogometaši Zvijezde Gradačac
Kategorija:Nogometaši Modriče
Kategorija:Nogometaši OFK Beograda
Kategorija:Nogometaši Kaiserslauterna
Kategorija:Treneri Čelika
Kategorija:Bosanskohercegovački sportisti 21. vijeka
FK Sloboda

* FK Sloboda Bosanski Novi
* FK Sloboda Čačak
* FK Sloboda Lipe
* FK Sloboda Mrkonjić Grad
* FK Sloboda Mrtvica
* FK Sloboda Tuzla
* FK Sloboda Užice
FK Rudar

**Bosna i Hercegovina**:

* FK Rudar Breza
* FK Rudar Kakanj
* FK Rudar Prijedor
* FK Rudar Ugljevik

**Crna Gora**:

* FK Rudar Pljevlja

**Makedonija**:

* FK Rudar Probištip

**Srbija**:

* FK Rudar Bor
* FK Rudar Kostolac
Sankt Peterburg

**Sankt Peterburg** () jest grad na ušću rijeke Neve u Baltičko more. Drugi je najveći grad u Rusiji.

Relativno je mlad grad, nastao je u kasnom srednjem vijeku, nakon što je Rusija osvojila Ingermanland od Švedske i tako u tom dijelu izbila na more.

Osnivanjem Petrograda, car je prebacio glavni grad Rusije iz Moskve u taj grad.

## Ime grada 
[lijevo|mini|Iako prvobitno nije nazvan po caru [Petar I, car Rusije|Petru Velikom, tokom Prvog svjetskog rata grad je promenjen iz germanskog "Peterburga" u "Petrograd" u njegovu čast.]]
Grad je dobio ime po svom osnivaču, ruskom caru Petru.

Grad se još zvao **Petrograd** (1914–1924) i **Lenjingrad** (1924–1991), po  Vladimiru Iljiču Lenjinu.

## Važnost 
Petrograd je jedan od najvažnijih ruskih gradova. Kao ruski kulturni centar, Sankt Peterburg je dobio preko 15&nbsp;miliona turista u 2018.  Smatra se važnim ekonomskim, naučnim i turističkim centrom Rusije i Evrope. U moderno doba, grad ima nadimak "Sjeverna prijestonica Rusije" i dom je značajnih saveznih vladinih tijela kao što su Ustavni sud Rusije i Heraldički savjet predsjednika Ruske Federacije . Takođe je sjedište Nacionalne biblioteke Rusije i planirana lokacija za Vrhovni sud Rusije, kao i sjedište ruske mornarice i Zapadnog vojnog okruga Oružanih snaga Rusije. Historijski centar Sankt Peterburga i srodne grupe spomenika čine UNESCO-vu svjetsku baštinu. Sankt Peterburg je dom Ermitaža, jednog od najvećih muzeja umjetnosti na svijetu, Lakhta centra, najvišeg nebodera u Evropi, a bio je i jedan od gradova domaćina FIFA Svjetskog prvenstva 2018. i UEFA Euro 2020.

## Također pogledajte 
* Spisak gradova u Rusiji
* Zastava Sankt Peterburga

## Vanjski linkovi 
* 

## Reference 
Kategorija:Gradovi u Rusiji
Franjevačka provincija Bosna Srebrena

**Bosna Srebrena** je franjevačka provincija u Bosni i Hercegovini; (Bosna Argentina); službeni latinski naziv: Provincia OFM Exaltationis S. Crucis - Bosna Argentina)

## Historija 
Osnovana 1339. godina kao Bosanska vikarija. Prvi vikar fra Peregrin Saksonac. Postojanje reda je odobrio svojom ahdnamom Sultan Mehmed II Osvajač, 1463., nakon zauzeća Bosne (slika desno).
mini|desno|180px|Ahdnama Sultana Mehmeda II

## Franjevci 
## Bosna Srebrena danas 
Provincija uključuje samostane:

* Franjevački samostan Visoko
* Franjevački samostan Kraljeva Sutjeska
* Franjevački samostan u Fojnici
* Franjevački samostan Guča Gora
* Samostan u Plehanu (Derventa)
* Franjevački samostan Gradovrh (Tuzla)
* Franjevački samostan Petrićevac
* Franjevački samostan u Kreševu

## Vanjski linkovi 
* Zvanična web stranica franjevačke provincije Bosne Srebrene

## Reference 
Kategorija:Katoličanstvo u Bosni i Hercegovini‎
Peregrin Saksonac

**Fra Peregrin Saksonac** (? – 1356.) je bio prvi vikar Bosanske vikarije (1340 – 1349) koja je će kasnije prerasti u franjevačku provinciju Bosnu Srebrnu.

Istakao se radom, pa mu je to donijelo uticajnu poziciju, jer je proglašen biskupom.

Peregrin je bio franjevački fratar koji je postao prijatelj Stjepana II, bana Bosne, dajući veliki utjecaj redu u zemlji koja je inače bila poznata po svojoj autonomnoj (i smatranoj heretičkom) Bosanskoj crkvi.  Vikarijat je osnovao Gerard Odonis uz Stjepanovo odobrenje 1340. godine, i iako se Peregrin prvi put spominje kao vikar 1344. godine, jasno je da je postavljen ranije.  Stjepan, koji je postao katolik 1340-ih, pohvalio je Peregrinov rad u ime Rimokatoličke crkve pred papinstvom i zatražio da se vikaru dozvoli da pozove više monaha iz raznih redova da mu pomognu.  Stjepan je insistirao da monasi poslani u Bosnu "znaju slavenski ili barem imaju sposobnost da ga nauče", kao što je Peregrin marljivo činio i zahtijevao od drugih misionara.

## Reference 
### Izvori 
* 
* 
* 

## Vanjski linkovi 
* https://web.archive.org/web/20130722202921/http://www.franjevci.info/index.php/povijest/uvod

Kategorija:Franjevci (svećenici)
Kategorija:Vikari Bosne Srebrene
Kategorija:Umrli 1356.
Prijedlozi

**Prijedlozi** su riječi koje u rečenici kazuju odnos između bića, stvari ili bića i stvari.

## Primjeri 
* *Polje u cvijeću* (odnos između polja i cvijeća)
* *Kroz njega* (polje) *vijuga potok* (odnos između polja i potoka)
* *Pjevaju ptičice iz žbunova* (odnos između ptičica i žbunova)

## Primjer u rečenici 
* Pjevaju ptičice *iz* žbunova, a pčele zuje *po* cvijeću.

## Također pogledajte 
* Gramatika

## Reference 
## Vanjski linkovi 
Kategorija:Gramatika
Kategorija:Vrste riječi
Riječce

**Riječce** su riječi koje su postale od priloga ili veznika i služe da se njima iznese lični stav prema sadržaju rečenice.

## Upotreba 
Koriste se za:
* pokazivanje: *evo*, *eto*, *eno*
* isticanje suprotnosti: *međutim*, *pak*
* posebno isticanje: *bar(em)*
* izuzimanje: *jedino*, *samo*
* odricanje: *ne*, *nipošto*, *nikako*
* pitanje (upitne): *li*, *zar*
* modalne: *da*, *dakako*, *uistinu*, *nesumnjivo*, *svakako*, *nesporno*, *jamačno*, *zaista*

## Također pogledajte 
* Gramatika

## Reference 
## Vanjski linkovi 
Kategorija:Gramatika
Kategorija:Vrste riječi
Uzvici

U gramatici, **uzvik** je leksička kategorija koja se koristi kao način da se uputi ili upozori na neku spomenutu imenicu, bez gramatičke veze s ostalim dijelom rečenice, jednostavnim izražavanjem  emocije u dijelu govora.

## Primjeri 
# Ih, šta je taj znao pričati! 
# Ih, bolan, šta si uradio! 
# Ih, brate, pozlatila ti se draga ruka! 
# Oho, snijeg! 
# Oho, ovi počeli sasvim ozbiljno.
# Oho, kako se lijepo udesio!

Vidimo da se jednim istim uzvikom mogu iskazati različita osjećanja (koja mogu biti i suprotna): *ih* u prvoj rečenici znači divljenje, u drugoj ljutnju, nezadovoljstvo, u trećoj ushićenje; *oho* – u četvrtoj rečenici znači radost, u petoj čuđenje, u šestoj divljenje.

Uzvici su i one riječi koje služe za dozivanje: *hej*, *oj* i slično.

## Također pogledajte 
* Gramatika

Kategorija:Gramatika
Kategorija:Vrste riječi
Imenice

**Imenice** su riječi koje označavaju imena bića, stvari i pojava. Međutim, one nisu semantička kategorija, tako da ne mogu biti karakterizirane u smislu njihovog značenja. Lingvistički, imenice su otvorena klasa među vrstama riječi čiji se članovi mogu pojaviti kao glavna imenska riječ u rečenici, tj. subjekat, zatim kao objekat radnje iskazane glagolom ili kao "objekat" prijedloga.

Leksičke kategorije (vrste riječi) definirane su prema načinima na koje se njihovi članovi kombiniraju s drugim vrstama izraza. Sintaksička pravila za imenice razlikuju se od jezika do jezika. "Koliko znamo, svaki jezik pravi gramatičko razlikovanje koje izgleda kao razlikovanje imenica i glagola."

U različitim jezicima imenice imaju različite gramatičke karakteristike. U bosanskom jeziku spadaju u promjenjive riječi i za njih su karakteristične kategorije **roda**, **broja** i **padeža**.

## Podjela 
a) Po tome označavaju li nešto *opipljivo* ili *neopipljivo*, mogu biti **konkretne** i **apstraktne**.

b) Po *značenjskom opsegu* dijele se na **opće (zajedničke)** i **vlastite**. U opće spadaju i **nebrojive** (koje nemaju množinu), a one se dijele na **zbirne (kolektivne)** i **gradivne**.

## Primjeri 
* **Konkretne**: *ruža*, *stolica*...
* **Apstraktne**: *bol*, *ljubav*, *misao*...
* **Vlastite**: *Ana*, *Mehmed*, *Šarulja* (ime krave), *Šipad* (ime firme)...
* **Opće**: *knjiga*, *konj*, *krevet*, *ljubičica*, *prozor*...
** **Zbirne**: *granje*, *perad*, *pruće*...
** **Gradivne**: *brašno*, *drvo*, *snijeg*...

## Također pogledajte 
* Gramatika

## Reference 
Kategorija:Gramatika
Kategorija:Vrste riječi
Zamjenice

**Zamjenice** su riječi koje zamjenjuju druge riječi. One koje zamjenuju imena ljudi, bića, predmeta i riječi koje ukazuju na pojedina lica, a ponekad zamjenjuju i njihova imena, nazivaju se lične zamjenice. One imaju tri lica u jednini i množini.
;Jednina:
# lice: ja
# lice: ti
# lice: on, ona, ono

;Množina:
# lice: mi
# lice: vi
# lice: oni, one, ona

Zamjenice su promjenjljiva vrsta riječi.

## Podjela 
* lične - npr. *ja*, *ti*, on – mijenjaju neku imenicu ili označavaju govornika ili osobu na koju se odnosi rečenica;
* povratne - *sebe / se* – mijenja osobu koja je označena drugdje u rečenici, odnosno može značiti uzajamnost odnosa među subjektima
* prisvojne zamjenice – npr. *moj*, *tvoj* - odnose se prema ličnim zamjenicama kao prisvojni pridjevi prema imenicama; upotrebljavaju se kao prisvojni pridjevi
* povratno-prisvojne zamjenice – npr. *svoj* - kao i prisvojne zamjenice, samo se izvode iz povratnih
* pokazne zamjenice – npr. *ovaj*, *onaj*
* upitne zamjenice – npr. *ko*, *što*
* odnosne zamjenice – npr. *koji, čiji*
* neodređene zamjenice – npr. *neko*, *nešto*

## Također pogledajte 
* Gramatika

Kategorija:Gramatika
Kategorija:Vrste riječi
Pridjevi

**Pridjev** ili **adjektiv** (od  = *dodan*, *priložen*) riječ je koja se pridijeva imenici, obično opisujući je ili specificirajući.

Pridjevi nisu univerzalna vrsta riječi jer nemaju svi jezici pridjeve. Na primjer, kineski jezik nema pridjeve: sve riječi koje se prevode kao pridjevi zapravo su stativni glagoli.

U nekim se jezicima participi koriste kao pridjevi. Imenice koje mijenjaju druge imenice ponekad se zovu modificirajuće imenice, imenice s pridjevskom službom, ili dio složene imenice.

## Pridjevi u bosanskom jeziku 
Kada posvojni pridjevi završavaju na -ov, -ev, -in, a tvoreni su od vlastite imenice pišu se velikim početnim slovom.
Kada posvojni pridjevi završavaju na -ski, -ški, -ćki pišu se malim slovom.

### Rod i broj pridjeva 
Pridjevi se slažu sa imenicom

* u rodu - iskren, iskrena, iskreno 
* u broju i padežu - čisto odijelo, čista odijela

### Poređenje pridjeva (komparacija) 
* Pozitiv - brz, lak 
* Komparativ - brži, lakši 
* Superlativ - najbrži, najlakši
* Određeni vid (oblik) pridjeva - visoki dječak, iskreni čovjek 
* Neodređeni vid (oblik) pridjeva - visok dječak, iskren čovjek
* pripadanje po vremenu – Vremenski - dnevni, nedjeljni, mjesečni 
* pripadanje po mjestu – Mjesni - gornji, donji, lijevi, desni

## Također pogledajte 
* Gramatika

Kategorija:Gramatika
Kategorija:Vrste riječi